पाएं अपने शहर की ताज़ा ख़बरें और फ्री ई-पेपरडाउनलोड करें
नगरपालिका में 550 से अधिक सफाई कर्मचारी, 250 से अधिक अन्य अधिकारियों और कर्मचारियों का अमला है। इसमें से इस समय कोरोना काल में 800 में से 550 सफाई कर्मचारी और 50 से सहित अन्य कर्मचारियों सहित 600 से अधिक कर्मचारी अपनी जान जोखिम में डालकर कोरोना नियंत्रण के तहत विभिन्न कार्यों में ड्यूटी कर रहे हैं। नगरपालिका के स्वच्छता विभाग के अधिकारी नरेंद्र तिवारी ने बताया कि अस्पताल और मेडिकल कालेज में मरीजों को अटेंड करने से लेकर एंबुलेंस से शव ले जाने, श्मशान घाट में शवों का अंतिम संस्कार करवाने में भी मदद कर रहे हैं।
इस बीच ये सफाई कर्मचारी शहर में साफ-सफाई का काम भी पूरी मुस्तैदी से कर रहे हैं। कोरोना प्रोटोकाल के तहत चूंकि कोरोना पीड़ितों की मौत होने पर उनका शव परिजनों को नहीं सौंपा जाता है। ऐसी स्थिति में नपा के कर्मचारी ही प्रोटोकाल के तहत शव को दफनाने से लेकर जलाने तक में सहयोग करते हैं।
10 फीसदी कर्मचारी ही पहुंच रहे ऑफिस
नगर में बढ़ते कोरोना संक्रमण को ध्यान में रखते हुए नगरपालिका के 10 फीसदी अधिकारी और कर्मचारी ही इन दिनों कार्यालय पहुंच रहे हैं। अन्य कर्मचारी इन दिनों वर्क फ्राम होम कर रहे हैं। इससे यहां संक्रमण का खतरा कम हो रहा है। जरूरत पड़ने पर ही कर्मचारियों का आफिस बुलाया जाता है। शेष समय वे अपने घरों से ही काम करते हैं। ताकि वे इस संक्रमण से दूर रह सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn